ᱤᱱᱫᱤᱨᱟ ᱜᱟᱱᱫᱷᱤ ᱤᱱᱥᱴᱤᱴᱤᱭᱩᱴ ᱚᱯᱷ ᱢᱮᱰᱤᱠᱟᱞ ᱥᱟᱭᱤᱱᱥᱮᱥ

ᱤᱱᱫᱤᱨᱟ ᱜᱟᱱᱫᱷᱤ ᱤᱱᱥᱴᱤᱴᱤᱭᱩᱴ ᱚᱯᱷ ᱢᱮᱰᱤᱠᱟᱞ ᱥᱟᱭᱤᱱᱥᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ, ᱯᱟᱴᱱᱟ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱠᱟᱱᱟ ᱾ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱮᱠᱴ ᱞᱟᱛᱟᱨ ᱨᱮ ᱢᱮᱱᱟᱜ ᱱᱚᱣᱟ ᱛᱷᱟᱹᱯᱱᱟᱹᱛ ᱫᱚ ᱑᱙᱘᱓ ᱥᱮᱨᱢᱟ ᱨᱮ ᱮᱢᱥ ᱱᱟᱶᱟ ᱫᱤᱞᱞᱤ ᱞᱮᱠᱟᱛᱮ ᱢᱤᱫ ᱚᱴᱚᱱᱚᱢᱚᱥ ᱜᱟᱶᱛᱟ ᱞᱮᱠᱟᱛᱮ ᱵᱮᱨᱮᱫ ᱞᱮᱱᱟ ᱾ ᱱᱚᱣᱟ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱦᱮᱞᱛᱷ ᱠᱮᱭᱟᱨ ᱛᱷᱟᱹᱯᱱᱟᱹᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱵᱤᱦᱟᱨ ᱨᱮᱱᱟᱜ ᱢᱤᱫᱴᱟᱹᱝ ᱥᱩᱯᱚᱨ ᱥᱯᱮᱥᱤᱭᱟᱞᱤᱥᱴ ᱛᱷᱟᱹᱯᱱᱟᱹᱛ ᱠᱟᱱᱟ ᱟᱨ ᱨᱩᱣᱟᱹᱲᱤᱭᱟᱹ ᱠᱚ ᱵᱷᱮᱡᱟ ᱨᱮ ᱡᱚᱛᱚ ᱠᱷᱚᱱ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱛᱷᱟᱹᱯᱱᱟᱹᱛ ᱫᱚ ᱢᱮᱰᱤᱥᱤᱱ ᱨᱮ ᱥᱮᱪᱮᱫ ᱮ ᱮᱢᱟ ᱟᱨ ᱵᱤᱦᱟᱨ ᱨᱮ ᱦᱮᱞᱛᱷ ᱟᱨ ᱢᱮᱰᱤᱥᱤᱱ ᱵᱟᱵᱚᱛ ᱟᱭᱢᱟ ᱨᱤᱥᱟᱨᱪ ᱮ ᱠᱚᱨᱟᱣᱟ ᱾ ᱥᱮᱯᱴᱮᱢᱵᱚᱨ ᱒᱐᱑᱑ ᱨᱮ ᱱᱚᱣᱟ ᱮᱢ.ᱥᱤ.ᱟᱭ. ᱠᱷᱚᱱ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱟᱠᱟᱫᱼᱟ ᱾ ᱱᱚᱸᱰᱮ ᱑᱕᱐ ᱜᱚᱴᱟᱝ ᱢᱟᱹᱱ ᱧᱟᱢ ᱟᱠᱟᱫ ᱮᱢ.ᱵᱤ.ᱵᱤ.ᱮᱥ. ᱥᱤᱴ ᱢᱮᱱᱟᱜᱼᱟ ᱟᱨ ᱵᱤᱦᱟᱨ ᱨᱮᱱᱟᱜ ᱠᱚᱞᱮᱡᱽ ᱠᱚ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱰᱮᱦᱮᱨ ᱥᱩᱯᱚᱨ ᱥᱯᱮᱥᱤᱭᱟᱞᱤᱴᱤ ᱥᱤᱴ ᱱᱚᱸᱰᱮ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱮᱢ.ᱵᱤ.ᱵᱤ.ᱮᱥ., ᱮᱢ.ᱰᱤ., ᱮᱢ.ᱮᱥ., ᱮᱢ.ᱥᱤ.ᱮᱪ., ᱰᱤ.ᱮᱢ., ᱰᱤ.ᱮᱱ.ᱵᱤ., ᱯᱤ.ᱮᱪ.ᱰᱤ. ᱟᱨ ᱟᱭᱢᱟ ᱞᱮᱠᱟᱱ ᱯᱟᱨᱟᱢᱮᱰᱤᱠᱟᱞ ᱰᱤᱜᱽᱨᱤ ᱮᱢ ᱞᱟᱹᱜᱤᱫ ᱢᱟᱹᱱ ᱮ ᱧᱟᱢ ᱟᱠᱟᱫᱼᱟ ᱾ ᱠᱮᱢᱯᱟᱥ IGIMS ᱫᱚ ᱯᱟᱴᱱᱟ ᱨᱮᱱᱟᱜ ᱵᱮᱞᱤ ᱨᱳᱰ ᱨᱮ ᱢᱮᱱᱟᱜᱼᱟ ᱾ ᱜᱚᱴᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱠᱮᱢᱯᱟᱥ ᱫᱚ ᱑᱓᱑ ᱮᱠᱚᱲ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱦᱤᱡᱩᱜ ᱠᱟᱱ ᱠᱤᱪᱷᱩ ᱥᱮᱨᱢᱟ ᱨᱮ ᱟᱥᱯᱟᱛᱟᱞ ᱨᱮ ᱓᱐᱐᱐ ᱵᱮᱰ ᱨᱮᱱᱟᱜ ᱯᱞᱟᱱ ᱢᱮᱱᱟᱜᱼᱟ ᱾ ᱱᱤᱛᱚᱜ ᱫᱚ ᱥᱩᱯᱩᱨ ᱑᱐᱗᱐ ᱵᱮᱰ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱑᱐᱐ ᱵᱮᱰ ᱟᱱᱟᱜ ᱨᱤᱡᱤᱱᱟᱞ ᱠᱮᱱᱥᱚᱨ ᱤᱱᱥᱴᱤᱴᱤᱭᱩᱴ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱨ ᱢᱤᱫ ᱕᱐᱐ ᱵᱮᱰ ᱟᱱᱟᱜ ᱟᱞᱴᱨᱟ ᱢᱚᱰᱟᱨᱱ ᱟᱥᱯᱟᱛᱟᱞ ᱟᱨ ᱒᱐᱐ ᱵᱮᱰ ᱟᱱᱟᱜ ᱨᱤᱡᱤᱱᱟᱞ ᱤᱱᱥᱴᱤᱴᱤᱭᱩᱴ ᱚᱯᱷ ᱚᱯᱷᱛᱷᱟᱞᱢᱚᱞᱚᱡᱤ ᱵᱮᱱᱟᱣ ᱪᱟᱞᱟᱜ ᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ IGIMS ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ